O țară cu adevărat longevivă. Japonia împlinește astăzi 2.681 de ani de existență.
Japonia împlinește astăzi 2.681 de ani de când a fost fondată. Jimmu devenea primul împărat al Japoniei la 11 februarie 660 î.Hr. Japonia a fost înființată pe 11 februarie 660 î.Hr. Japonia a avut 126 de împărați. Astăzi, împărat este Naruhito.
Japonia este una dintre cele mai moderne țări din lume, asta știm cu toții.Dar ce se știe mai puțin este că, în același timp, este unul dintre cele mai vechi state.Astăzi împlinește 2.681 de ani. La 11 februarie 660 î.Hr., Jimmu devenea primul împărat al Japoniei. Legenda spune că era descendent al Zeiței Soarelui, Amaterasu. Urmașii primului împărat sunt și acum pe Tronul Japoniei.Comparativ, la fondarea țării, Roma avea doar 93 de ani și era la doar al doilea succesor al lui Romulus. Jocurile Olimpice existau de doar 116 ani, iar acum chiar Japonia găzduiește următoarea ediție a celei mai mari competiții sportive din istorie.Pericle, marele politician atenian, avea să apară 200 de ani mai târziu. Când a căzut Imperiul Roman, Japonia avea peste 1.100 de ani. Iar când Cristofor Columb a ajuns pentru prima oară în Lumea Nouă, țara exista de mai bine de două milenii.Astăzi au venit noi informații despre situația lui Yoshiro Mori, președintele comitetului de organizare a JO. Se pare că Mori va demisiona după ce toată lumea s-a întors împotriva lui după declarațiile de săptămâna trecută.De atunci 400 de voluntari de la JO au renunțat să mai participe, organizatorii au primit peste 5.500 de plângeri, iar 140 de mii de oameni au semnat o petiție prin care cer să se ia măsuri împotriva lui. Decizia o va lua probabil mâine dimineață și ne așteptăm să își dea demisia.